Charlotte Saunders Cushman

Charlotte Saunders Cushman (1816–1876) var en amerikansk skuespiller.

Etter et mislykket forsøk på å bli operasanger debuterte hun i 1836 i New Orleans som skuespiller. Hun ble en av sin tids mest suksessrike skuespillere, og opptrådte både i USA og England. Hun bodde i London i flere år, hvor hun ble kjent med forfatteren Geraldine Jewsbury. En av romanfigurene i Jewsburys roman The Half Sisters (1848) er basert på Cushman.

I 1835 stod Cushman på scenen i Boston i operaen Figaros bryllup . Få år senere spilte hun rollen som Lady Macbeth i Macbeth, og måten hun tolket denne rollen på var mer energisk enn det som hadde vært kutyme. Etter en vellykket teatersesong i New Orleans vendte hun tilbake til New York City hvor hun opptrådte på Bowery Theater. Deretter opptrådte på nytt i rollen som Lady Macbeth i Albany, New York, til svært gode kritikker.Charlotte Cushmans biografi    på glbtq.com. Besøkt 22. september 2009. I 1837 spilte Cushman mot han som har blitt kalt den amerikanske scenekunstens far, Edwin Forrest, i stykket The Lady of Lyons.

Cushman var ingen attraktiv kvinne i tradisjonell forstand. Hun ble i oppveksten ansett for å være en guttejente: sterk og selvsikker, og det var hennes kraftige utstråling og energi som fengslet publikum.

I 1839 giftet hennes yngre søster Susan Cushman seg med Nelson Merriman. Da han forlot henne straks etter at hun ble gravid, tok Charlotte Cushman seg av den bare 14 år gamle søsteren. Susan var også skuespiller, og de følgende årene ble begge berømte for sine roller i Romeo og Julie, hvor Charlotte spilte Romeo.

Charlotte Cushman forelsket seg i 1843 i Rosalie Sully, som var datter av kunstneren Thomas Sully, men romansen tok slutt i 1844. Cushman dro utenlands og tok ulike skuespillerjobber utenfor USA; Rosalie Sully døde kort tid etter bruddet.

I 1848 traff Cushman journalisten, forfatteren og deltidsskuspilleren Matilda Hays, og de utviklet et nært vennskap som etter en tid gikk over i et kjærlighetsforhold. De to var sammen de neste ti årene, de kledte seg likt, og i Europa ble de offentlig omtalt som et par.

Cushman returnerte til USA i 1849, og bestemte seg i 1852 for å trekke seg tilbake fra scenen. Deretter flyttet hun og Hays til Roma, hvor de vanket i et amerikansk miljø som stort sett besto av lesbiske bildekunstnere og billedhuggere. Cushman brukte sin berømmelse til å promotere den afroamerikanske skulptøren Edmonia Lewis, som hadde blitt en nær venn og som Cushman holdt svært høyt som kunstner.

In 1854 forlot Matilda Hays Cushman og ble sammen med billedhuggeren Harriet Hosmer, noe som førte til en serie sjalusiscener mellom de tre kvinnene. Hays vendte etter en tid tilbake til Cushman, men forholdet var ikke som før, og i 1857 hadde Cushman en hemmelig affære med billedhuggeren Emma Stebbins. Matilda Hays oppdaget forholdet og brøt forbindelsen med Cushman. Etter en voldsom scene pakket Hays sakene sine og dro for godt. Deretter gikk hun til søksmål mot Cushman, og krevde kompensasjon fordi hun hadde ofret sin egen karriere til fordel for Cushmans. Cushman betalte henne en ukjent sum, og de to skilte lag for alltid.

Kort tid etter at Hays hadde flyttet ut, flyttet Emma Stebbins inn. Noen månedere senere reiste Cushman til Amerika hvor hun, tross at hun bedyret sin kjærlighet til Stebbins, hadde en affære med den 18 år gamle skuespilleren Emma Crow. Da Cushman reiste til Italia igjen, fulgte Emma Crow med, men i Roma ble kjent med Cushmans nevø Ned Chushman, og Emma og Ned giftet seg i april 1861.

Cushman fortsatte sitt forhold til Emma Stebbins. I 1863 dro Stebbins tilbake til USA, denne gangen for godt.

I 1869 fikk Cushman konstatert brystkreft. Stebbins neglisjerte sin egen karriere som skulptør for å kunne ta seg av henne. Cushman døde i en alder av 59 år av lungebetennelse og ble gravlagt på kirkegården Mount Auburn Cemetery i Cambridge, Massachusetts.

Cushman ble innlemmet i New York Universitys Hall of Fame i 1915.

 Referanser 

 Eksterne lenker 



  Bibliothek der RMWC 
  Bibliothek von Harvard
  Bibliothek des US-amerikanischen Kongress

Kategori:Skuespillere fra USA
Kategori:Personer fra Boston